CELEX: 32012R0106
Language: ro
Date: 2012-02-07 00:00:00
Title: Regulamentul de punere în aplicare (UE) nr. 106/2012 al Comisiei din 7 februarie 2012 privind clasificarea anumitor mărfuri în Nomenclatura combinată

9.2.2012   
            
            
               RO
            
            
               Jurnalul Oficial al Uniunii Europene
            
            
               L 36/23
            
         REGULAMENTUL DE PUNERE ÎN APLICARE (UE) NR. 106/2012 AL COMISIEI
   din 7 februarie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr.2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 februarie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Dispozitiv metalic în formă de disc, cu diametrul de aproximativ 8 cm și grosimea de 2 cm (denumit „dispozitiv circular pentru înclinarea spătarului”).
                  Dispozitivul are o suprafață neuniformă, cu un orificiu central pentru ax și este compus din:
                  
                              —
                           
                           
                              o placă de ghidare,
                           
                        
                              —
                           
                           
                              un arc elicoidal,
                           
                        
                              —
                           
                           
                              o camă cu șarnieră,
                           
                        
                              —
                           
                           
                              o camă culisantă,
                           
                        
                              —
                           
                           
                              doi clicheți culisanți,
                           
                        
                              —
                           
                           
                              o roată dințată și
                           
                        
                              —
                           
                           
                              o placă inelară.
                           
                        Dispozitivul este o componentă a mecanismelor de înclinare a spătarelor scaunelor de autovehicule.
                  Dispozitivul este utilizat la reglarea unghiului spătarului în funcție de nevoile șoferului sau ale pasagerilor și contribuie la rezistența scaunului.
                  
                      (1) A se vedea imaginea
               
               
                  9401 90 80
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 9401, 9401 90 și 9401 90 80.
                  Date fiind caracteristicile sale, și anume construcția mecanică precisă cu diverse părți componente, dispozitivul este special conceput pentru a fi o parte esențială a unui mecanism de înclinare a spătarului unui scaun de autovehicul. În consecință, clasificarea la poziția 8302 ca decorațiuni, articole de feronerie și articole similare este exclusă (a se vedea și notele explicative ale SA aferente poziției 8302, primul paragraf).
                  În consecință, dispozitivul este considerat ca fiind o parte a mecanismului de înclinare a spătarului unui scaun de autovehicul.
                  Dispozitivul trebuie clasificat așadar la codul NC 9401 90 80 ca alte părți de scaune de tipul celor utilizate pentru autovehicule.
               
            
         
      
         (1)  Imaginea are un caracter strict informativ.